_:nbf8e6a7ab62f4cb5ac866c0de122c85bxb0
<http://schema.org/articleBody>
": Vo štvrtok 27.8. o 20.00 a v repríze v sobotu 29.8. o 8.05 v cykle Fenomény. K porevolučným 90. rokom neodmysliteľne patrí aj špeciálny agent Roger Krowiak - elegantný gangster s neodolateľným šarmom, slabosťou pre ženy, operu, stredovekú filozofiu a chesterfieldky. Jeho príbehy začali vychádzať na pokračovanie v Kultúrnom živote a keď týždenník zanikol Krowiak opustil Slovensko. Krowiakove dobrodružstvá sme mohli znovu prežiť neskôr na Novej scéne kde dostal podobu \"divadelného komiksu s pesničkami\" a vyšla neprehliadnuteľná publikácia, kde fanúšikovia našli všetky príbehy, dnes už neodmysliteľný Danglárov komiks, podrobné zoznamy mŕtvol, sexuálnych eskapád či zbraní, komentáre autorov, doslov špecialistu na literárne vraždy… a dokonca aj rozhovor so samotným Krowiakom. Postavu Krowiaka vymyslel Peter Pišťanek, pripojil sa k nemu Dušan Taragel a postupne aj ďalší autori ako Viliam Klimáček, Martin Ciel, Peter Uličný, Vladimír Balek a mnohí ďalší. V cykle Fenomény oživia špeciálneho agenta Rogera Krowiaka za autorov Dušan Taragel a Viliam Klimáček, ktorý mu dal aj divadelnú podbu a samozrejme ten, ktorý mu dal \"ksicht\" - Danglár. Relácia na vypočutie TU."
<https://devin.rtvs.sk/clanky/temy/232418/fenomeny-roger-krowiak>